internet vaartha 111 Views
చివరి నిమిషంలో రికవరీ
ముంబై : బెంచ్‌ మార్క్‌ స్టాక్‌ సూచీలు చివరి నిమిషంలో కొంతరికవరీ అయ్యాయి. రెండు రోజుల నష్టాలనుంచి కోలుకుని స్వల్పలాభాలతో బైటపడ్డాయి. ఎస్‌అండ్‌పి బిఎస్‌ఇ సెన్సెక్స్‌ 41 పాయింట్లు ఎగువన 27,788 పాయింట్ల వద్ద స్థిర పడితే నిఫ్టీ 50సూచి 20 పాయింట్లవద్ద స్థిరపడి 8529 పాయింట్ల వద్ద నిలిచింది. బిఎస్‌ఇ మిడ్‌క్యాప్‌, స్మాల్‌క్యాప్‌ సూచీలు కూడా 0.3శాతం పెరిగాయి. మార్కెట్లపరంగా సెన్సెక్స్‌లో 1217 కంపెనీలు లాభాల్లోను, 976 కంపెనీలకు స్వల్ప నష్టాలు ఎదురయ్యాయి. విదేశీ సంస్థాగత ఇన్వెస్ట ర్లు ఈక్విటీ మార్కెట్లలో 599 కోట్లు పెట్టుబడులు పెట్టారు. ఐటి మేజర్‌ కంపెనీలు టిసిఎస్‌, అండ్‌ ఇన్ఫోసిస్‌ అమ్మకాల ఒత్తిడి ఎదుర్కొన్నాయి. దిగువ స్థాయిలో కొంత కొనుగోళ్లు జరిగాయి. టిసిఎస్‌ 1.2శాతం, ఇన్ఫోసిస్‌ 0.6శాతం పెరిగాయి. ఇతర భారీ కంపెనీలపరంగాచూస్తే రిలయన్స్‌ ఇండస్ట్రీస్‌ ఒకటిశాతం పెరిగింది. సెన్సెక్స్‌లో అత్యధిక లాభాలు ఆర్జించిన సంస్థగా ఐసిఐసిఐ నిలిచింది. రెండు శాతం షేర్లుపెరిగాయి. హిందూస్థాన్‌ యూనిలీవర్‌ 3శాతం క్షీణించింది. 9.79శాతం నికరలాభం ప్రకటించింది. 1173.90 కోట్లుగా ఉన్నాయి. ద్విచక్ర వాహనాల మేజర్‌ కంపెనీలు బజాజ్‌ ఆటో, హీరో మోటోకార్ప్‌ 0.2నుంచి 0.8శాతం పెరిగాయి. టాటాస్టీల్‌ ఒకటిశాతం పెరిగింది. కంపెనీ బోర్డు సమావేశం ఎన్‌సిడిల జారీకి ఆమోదం తెలిపింది. పదివేల కోట్ల ఎన్‌సిడిలు జారీచేస్తోంది. టాటా మోటార్స్‌ 1.2శాతం ఎగువన ముగిసింది. మిడ్‌ క్యాప్‌ విభాగంలో జెఎస్‌డబ్ల్యు ఎనర్జీ 1.6శాతం పెరిగింది. కంపెనీ 500 మెగావాట్ల విద్యుత్‌ ఉత్పత్తి ప్లాంట్‌ కొనుగోలుచేసింది. జెపి అసోసియే ట్స్‌ ఆరుశాతం, జెపి పవర్‌ వెంచర్స్‌ ఐదుశాతం పెరిగాయి. పిరమల్‌ ఎంటర్‌ప్రైజెస్‌ మూడుశాతం పెరిగింది. కంపెనీ బోర్డు సమావేశం వెయ్యికోట్ల ఎన్‌సిడిలను ప్రైవేట్‌ ప్లేస్‌మెంట్‌ఫై జారీచేయ నున్నది. ఇతరత్రాచూస్తే ఎంపికచేసిన ప్రభుత్వరంగ బ్యాంకులు షేర్లు పెరిగాయి. ప్రభుత్వం 22,915 కోట్ల మూలధన వనరులు 13 బ్యాంకులకు అందిస్తున్నట్లు ప్రకటించడమే ఇందుకు కీలకం. ఎస్‌బ్యాంకు రెండుశాతం పెరిగింది. మైండ్‌ట్రీ ఎనిమిదిశాతం దిగజారింది. ఐటి సంస్థ 3.7శాతం నికరలాభాల్లో క్షీణత నమోదు చేసింది. ఎక్సైడ్‌ ఇండస్ట్రీస్‌ రెండుశాతం దిగజారాయి. కంపెనీ నికర లాభాలు 24.5శాతం పెరిగి 193 కోట్లకు చేరినా షేర్లు మాత్రం క్షీణించాయి. గడచిన నెలరోజులుగా కంపెనీ స్టాక్‌ పదిశాతం పెరిగాయి. మన్‌పసంద్‌ బేవరేజెస్‌ ఐదుశాతం పెరిగి 698 రూపాయలవద్ద నిలిచింది. కంపెనీ ఐపిఒ ఇష్యూ ధర 320కంటే రెట్టింపుధరలకు ట్రేడింగ్‌ జరిపింది.